

Gradsko vijeće

KLASA:944-01/17-01/06

URBROJ:2186/18-02/1-18-4

Ludbreg, 12. rujna 2018. g. ***PRIJEDLOG***

Na temelju članka 35. Zakona o vlasništvu i drugim stvarnim pravima (NN br. 91/96, 73/00, 114/01, 79/06, 141/06 146/08, 38/09, 153/09, 143/12 i 152/14), članka 103. Zakona o cestama (NN br. 84/11, 22/13, 54/13, 148/13, 92/14) i članka 33. Statuta Grada Ludbrega («Službeni vjesnik Varaždinske županije» br. 23/09, 17/13, 40/13 – pročišćeni tekst, 12/18), Gradsko vijeće Grada Ludbrega na 9. sjednici održanoj dana 12. rujna 2018. g., donosi

# O D L U K U

**o ukidanju svojstva javnog dobra u k.o. Ludbreg**

## Članak 1.

**Ukida se svojstvo javnog dobra u općoj uporabi** na nekretnini upisanoj **u zk.ul.br. 3200 k.o. Ludbreg**, i to na:

* **čkbr. 1006/2** – dvorište u Ulici Mladena Kerstnera od 36 m2, koja je nekretnina upisana kao vlasništvo Grada Ludbrega, Ludbreg, Trg Svetog Trojstva 14, OIB:84947290034, u 1/1 dijelova.

## Članak 2.

Općinski sud u Varaždinu, Zemljišno-knjižni odjel u Ludbregu, izvršiti će upis brisanja zabilježbe pod brojem Z-2192/14, da je nekretnina iz članka 1. ove Odluke, javno dobro u općoj uporabi.

Članak 3.

Svojstvo javnog dobra u općoj uporabi na nekretnini iz članka 1. ove Odluke ukida se s obzirom da se u naravi ne radi o ulici odnosno nerazvrstanoj cesti, već o ograđenom dvorištu koje čini cjelinu zajedno s čkbr. 1023/2 u k.o. Ludbreg.

Postupak se pokreće povodom zahtjeva Karmen Piškor, Ludbreg, J. J. Strossmayera 6, suvlasnice čkbr. 1023/2 u k.o. Ludbreg, koja navodi da su potonju nekretninu kupili 1981. g. te da je ograda izgrađena prema pokazanim međašnim znakovima za kupljenu parcelu od strane ovlaštenog mjernika, tako da su u mirnom posjedu tog dijela zemljišta već više od 30 godina. U skladu sa stanjem parcela u naravi, stranka je dala izraditi geodetski elaborat kojim je formirana kao zasebna četica iz članka 1. ovog Zaključka.

Nakon stupanja na snagu ove Odluke, suvlasnicima čkbr. 1023/2 može se izdati uknjižbeno očitovanje radi priznanja njihovog prava vlasništva na nekretnini iz članka 1. ove Odluke.

Članak 4.

Ova Odluka stupa na snagu danom donošenja.

**Predsjednik**

**Gradskog vijeća**

Antun Šimić